Chappie

Chappie (ditulis di poster sebagai CHAPPiE) ialah sebuah filem aksi cereka sains 2015 Amerika Syarikat arahan dan ditulis skripnya oleh Neill Blomkamp bersama Terri Tatchell, ia dilakonkan Sharlto Copley, Dev Patel, Jose Pablo Cantillo, Sigourney Weaver, Hugh Jackman, serta Ninja and Yolandi Visser dari kumpulan Die Antwoord. Ia mengisahkan suatu robot berkecerdasan buatan yang dipergunakan dan direbutkan banyak orang.

Filem ini mendapat tayangan perdana di Bandar Raya New York on 4 Mac 2015 sebelum ditayangkan se-Amerika Syarikat pada lusa harinya.. Ia mendapat kutipan $102 juta seluruh dunia dibandingkan bajet sebanyak $49 juta.

Plot 
Pihak polis kota Johannesburg, Afrika Selatan membeli satu skuadron android berperisai dari syarikat senjata Tetravaal untuk memenuhi keperluan pasukan mereka yang sudah terbeban kerja akibat kadar jenayah di sana. Salah satu saintis dalam Tetravaal, Deon membangunkan prototaip kepada suatu kecerdasan buatan yang direka memirip keupayaan manusia berfikir dan beremosi. CEOnya Michelle menghalangnya menguji kecerdasan ini, namun Deon nekad dengan mengujinya pada suatu robot yang rosak secara sembunyi.

Deon dan robot dipasangkan ini diculik tiga orang samseng -  Ninja, Yolandi dan Amerika - yang mengugutnya  robot tersebut agar mampu mencuri untuk mereka yang berhutang 20 juta rand dengan seorang ketua jenayah. Deon menghidupkan dan mengaturcara robot ini di mana ia diajarkan berkata-kata, robot ini turut diberi nama "Chappie". Deon dihalau Ninja dari tempat persembunyian mereka. Chappie kini diperhatikan agar dapat difungsikan sebelum baterinya lupus dalam masa beberapa hari.

Barisan pelakon 
 Sharlto Copley menyumbang suara dan rujukan CGI untuk Chappie, robot. Copley turut tampil membuat kameo kecil sebagai watak berlainan.
 Dev Patel sebagai Deon Wilson, saintis dan pengatur cara syarikat Tetravaal
 Ninja sebagai Ninja. 
 Yolandi Visser sebagai Yolandi, rakan segiat Ninja. Dia berasa kasihan kepada Chappie yang dianggap macam anak sendiri.
 Jose Pablo Cantillo sebagai Amerika, rakan segiat Ninja dan Yolandi
 Sigourney Weaver sebagai Michelle Bradley, CEO syarikat Tetravaal.
 Hugh Jackman sebagai Vincent Moore, bekas askar dan jurutera
 Brandon Auret sebagai Hippo, seorang samseng kuat.
 Anderson Cooper sebagai diri sendiri
 Eugene Wanangwa Khumbanyiwa sebagai King

Keluaran
Pada 6 Februari 2015, IMAX Corporation dan Sony mengumumkan bahawa filem ini akan dikeluarkan semula secara digital ke dalam format IMAX dan dilancarkan ke pawagam IMAX di dalam negara pada 6 Mac 2015. Filem ini dikeluarkan di Amerika Syarikat pada 6 Mac 2015.

Penerimaan

Kutipan panggung 
Chappie mengutip sebanyak USD31.6 juta di Amerika Utara dan $70 juta di rantau-rantau lain berjumlah USD102.1 juta menandingi perbelanjaan produksi sebanyak $49 juta. Filem ini meraih sejumlah $13.4 juta pada pembukaan hujung minggu pertamanya dalam sebanyak 3,201 buah panggung seluruh dunia.

Nota

Rujukan

Pautan luar 

 
 
 

Filem 2015
Filem Amerika Syarikat
Filem cereka sains Amerika Syarikat
Filem aksi
Filem bahasa Inggeris
Filem bahasa Afrikaans